Gunnar Brunvoll

Gunnar Arne Brunvoll (født 6. juni 1924, død 27. april 1999) var impresario for opera og ballett, kjent som Den Norske Operas far.

Under den andre verdenskrig ble Brunvoll arrestert, rømte til Sverige og arbeidet ved den norske legasjonens flyktningekontor i Stockholm til 1944. Deretter reiste han til Canada for flygerutdanning ved Little Norway i 1945.https://nbl.snl.no/Gunnar_Brunvoll Moren Kirsten Brunvoll var internert i Auschwitz og en rekke andre konsentrasjonsleire under krigen.Bruland, Bjarte: Øyenvitner. Lysaker: Dinamo forlag, 2012.

Etter sin hjemkomst til Norge  startet han Gunnar Brunvolls Konsertbyrå som arrangerte debut for Aase Nordmo Løvberg, Ragnar Ulfung, Astri Herseth, samt for hans egen bror Jonas Brunvoll.

I 1950 stiftet han sammen med broren Norsk Operaselskap, der han var direktør i årene 1950-58. Norsk Operaselskap var en forløper for Den Norske Opera, der han 
var i ledelsen under Lars Runsten (1969–73) og selv
leder (1973–77). Senere var han leder for Teatersentralen (1982–86).

Av verv nevnes styreformann i Nordisk Teaterlederråd (1969–72), 
nestleder i Norsk Film (1965–72), 
styreformann i Statens Operahøgskole (1988–92).
Han var tilknyttet Kultur- og vitenskapsdepartementet i en periode fram til 1991.

Gunnar Brunvoll var ridder av 1. klasse av St. Olavs Orden, kommandør av Kungl. Nordstjerneordenen og ridder av 1. grad av Dannebrogordenen

 Utgivelser 

 Den Norske Opera og Den Norske Ballett, Eide Forlag (1999), ISBN 9788251405690

 Referanser 

Kategori:Opera i Norge
Kategori:Riddere av 1. klasse av St. Olavs Orden
Kategori:Riddere av Dannebrogordenen
Kategori:Nordstjerneordenen
Kategori:Personer fra Bærum kommune
Kategori:Norske gründere
Kategori:Personer tilknyttet Den Norske Opera & Ballett
Kategori:Impresarioer
Kategori:Personer ved Little Norway